Diari Oficial de la Generalitat Valenciana


Sumari del DOGV 4136, del 27-11-2001 (2001/11096)

ORDRE de 19 de novembre de 2001, de la Conselleria de Benestar Social, per la qual s'estableix el procediment per al reconeixement, declaració i qualificació del grau de minusvalidesa en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/11/19/(1)**

### Versions

 10/12/2024 - Actualitat  11/07/2024 - 09/12/2024  20/07/2019 - 10/07/2024  Text inicial: 28/11/2001 - 19/07/2019 

### Dades del document

Número de DOGV
:   4136

Data del DOGV
:   27-11-2001

Secció del DOGV
:   I. DISPOSICIONS GENERALS

Número del document
:   2001/11619


Data del document
:   19-11-2001

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * discapacitat
    * legislació
    * diagnòstic mèdic
    * reconeixement mèdic

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

*Versió vigent: 10.12.2024*

> *Ordre de 19 de novembre de 2001, de la Conselleria de Benestar Social, per la qual s'estableix el* *procediment per al reconeixement, la declaració i qualificació del grau de discapacitat en l'àmbit de la Comunitat Valenciana***1****2**

El Reial Decret 1.971/1999 de 23 de desembre, (BOE núm. 22, de 26 de gener) de procediment per al reconeixement, declaració i qualificació del grau de minusvalidesa, ha regulat amb caràcter general el reconeixement de grau de minusvalidesa, aprovant nous barems d'aplicació, determinant els òrgans competents per a realitzar l'esmentat reconeixement i estableix aspectes bàsics del procediment que cal seguir en la matèria; tot això amb la finalitat que la valoració i qualificació del grau de minusvalidesa que afecte la persona siga uniforme a tot el territori de l'estat, garantint amb això la igualtat de condicions per a l'accés del ciutadà als beneficis, drets econòmics i serveis que els organismes públics atorguen.

La mateixa norma estableix la possibilitat que les comunitats autònomes que hagen assumit competències en aquesta matèria puguen desenvolupar, dins del seu respectiu àmbit, les previsions que estableix aquesta a fi de la composició, organització i funcions dels equips de valoració i orientació, així com el procediment administratiu per a la valoració del grau de minusvalidesa.

En base a aquesta previsió, atenent que la Comunitat Autònoma Valenciana ha assumit competències en aquesta matèria, en virtut del que disposen els articles 31, apartats 24 i 27, 38 núm. 2, lletra a, de l'Estatut d'Autonomia de la Comunitat Valenciana, i produït el traspàs de funcions i serveis de l'extint Institut Nacional de Serveis Socials, mitjançant el Reial Decret 264/1985, de 23 de gener, escau que la Conselleria de Benestar Social, en l'exercici de les competències que li han sigut atribuïdes per Decret 7/2000, de 22 de maig, del president de la Generalitat Valenciana, desenvolupe en el seu àmbit territorial els aspectes bàsics establits en el citat Reial Decret 1.971/1999, de 23 de desembre.

En virtut d'això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià, i d'acord amb el Consell Jurídic Consultiu

ORDENE

CAPÍTOL I

Disposicions generals

*Article 1. Objecte*

Aquesta ordre té com a objecte la regulació de la composició, organització i funcions dels equips de valoració de minusvalideses dels centres de valoració i orientació de discapacitats de les direccions territorials de Benestar Social, així com el procediment per al reconeixement, declaració i qualificació del grau de minusvalidesa.

*Article 2. Règim jurídic*

1. Les competències assumides per la Comunitat Valenciana en l'àmbit del reconeixement, declaració i qualificació del grau de minusvalidesa, s'exerciran d'acord amb els principis generals i disposicions de comuna aplicació contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

2. La tramitació dels procediments de valoració i reconeixement de grau de minusvalidesa podrà efectuar-se mitjançant la utilització de mitjans electrònics, informàtics i telemàtics, amb respecte als requisits establits en la normativa vigent en aquesta matèria.

3. El tractament de les dades de caràcter personal obtinguts mitjançant la tramitació dels procediments a què es refereix aquesta ordre s'ajustarà a les prescripcions establides en la Llei Orgànica 15/1999, de 13 de desembre, de Protecció de dades de Caràcter Personal.

*Article 3. Competència territorial*

1. Serà competent per a resoldre les sol·licituds de reconeixement, declaració i qualificació del grau de minusvalidesa el titular de la direcció territorial de Benestar Social de la província on residisca l'interessat.

2. Si l'interessat residira a l'estranger, la competència per a l'exercici de tals funcions escaurà al titular de la Direcció Territorial de Benestar Social de la província en què l'interessat acredite haver tingut l'últim domicili habitual.

CAPÍTOL II

Equips de valoració de minusvalideses

*Article 4. Òrgans tècnics competents*

1. Els dictàmens tecnicofacultatius per al reconeixement del grau de minusvalidesa, seran emesos pels equips de valoració de minusvalideses, integrats en els centres de valoració i orientació de discapacitats adscrits orgànicament a les direccions territorials de Benestar Social i funcionalment a la direcció general que tinga atribuïdes competències en matèria de persones amb discapacitat.

2. Mitjançant resolució del conseller de Benestar Social, a proposta del director general amb competències en matèria de persones amb discapacitat, podran crear-se tants equips com es consideren necessaris, per a atendre la demanda registrada en cada província. L'equip o equips, en cas d'existir diversos en una província, seran coordinats per la Direcció Territorial de Benestar Social corresponent.

*Article 5. Funcions***3**

Escau als equips de valoració de minusvalideses les següents funcions:

a) Efectuar la valoració de les situacions de minusvalidesa i formular al titular de la Direcció Territorial de Benestar Social els dictàmens tecnicofacultatius, en matèria de:

a.1.) Qualificació del grau de minusvalidesa, revisió d'aquest per agreujament, milloria o error de diagnòstic i/o valoració.

a.2) Determinació del termini a partir del qual es podrà instar la revisió de grau de minusvalidesa per agreujament o milloria.

b) Determinar i formular, mitjançant el corresponent dictamen tècnic facultatiu sobre el grau de discapacitat, la valoració de les diferents situacions exigides per a tenir dret a les prestacions socials i econòmiques establides reglamentàriament en el Reial decret 383/1984, d'1 de febrer, pel qual estableix i regula el sistema de prestacions previst en el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social.

c) Determinar i formular, a través del corresponent dictamen tècnic facultatiu sobre el grau de discapacitat, la necessitat de concurs d'una altra persona, a l'efecte de les prestacions d'invalidesa en la seua modalitat no contributiva i protecció familiar per fill a càrrec amb discapacitat, regulades en el text refós de la Llei general de la Seguretat Social.

d) Determinar les dificultats per a utilitzar transports públics col·lectius, així com dictaminar sobre la mobilitat reduïda, i sobre l'accés als diferents serveis i prestacions als efectes previstos en la Llei 1/1998, de 5 de maig, de la Generalitat Valenciana, d'Accessibilitat i Supressió de Barreres Arquitectòniques, Urbanístiques i de la Comunicació, i normes de desenvolupament.

e) Prestar assistència tècnica i assessorament en matèria de la seua competència quan així li siga requerit per la Direcció Territorial de Benestar Social o per qualsevol altre òrgan amb competències en matèria de discapacitats.

f) Aquelles altres funcions que legalment o reglamentàriament els siguen atribuïdes.

*Article 6. Composició i règim de funcionament dels equips multiprofessionals de qualificació i reconeixement del grau de discapacitat***4**

1. Els equips multiprofessionals s'organitzen d'acord amb criteris interdisciplinaris i hauran de comptar en la seua composició amb valoradors de discapacitat, que hauran de reunir el requisit de ser professionals de l'àrea sanitària i de l'àrea social, amb titulació mínima de grau universitari o equivalent, que els habilite per a l'acompliment de les seues funcions de treball en funció de la naturalesa dels expedients que s'hagen de valorar.

2. La coordinació de les actuacions de l'equip les durà a terme la direcció del centre de valoració i orientació o la persona que es trobe en l'exercici de les funcions de direcció.

3. L'equip multiprofessional de discapacitats es reunirà en junta de valoració per a l'emissió de dictàmens tècnics facultatius. Esta junta de valoració estarà composta per la presidenta o el president, la secretària o el secretari i les persones integrants de l'equip que hagen intervingut en la valoració.

4. En els casos d'absència, vacant o malaltia de les i dels vocals titulars, la direcció del centre podrà substituir-los per professionals de la mateixa titulació que presten els seus servicis en este centre.

5. El règim de funcionament dels equips multiprofessional de valoració de discapacitats s'ajustarà al que s'establix per als òrgans col·legiats de les distintes administracions públiques en les disposicions bàsiques de la Llei 40/2015, d'1 d'octubre, de règim jurídic del sector públic, i per les normes que dicte sobre este tema la conselleria competent en matèria de servicis socials a persones amb discapacitat.

*Article 6 bis. Equip multiprofessional de qualificació i reconeixement del grau de discapacitat d'àmbit autonòmic* **5**

1. A fi d'aconseguir una major coordinació i eficiència en la resolució de procediments de valoració de discapacitat, la direcció general competent en matèria de discapacitat, amb la seua dependència orgànica i funcional, un equip multiprofessional de qualificació i reconeixement del grau de discapacitat d'àmbit autonòmic.

En la seua composició comptarà amb els valoradors de discapacitat que es designen.

2. L'equip multiprofessional d'àmbit autonòmic tindrà les funcions següents:

a) Emetre un informe tècnic en les reclamacions prèvies contra la resolució del reconeixement del grau de discapacitat.

b) Assessorament sobre circumstàncies especials que cal tindre en compte per a la valoració, així com sobre criteris i mesures específiques de simplificació en el procediment per al reconeixement, la declaració i la qualificació del grau de discapacitat que permeten agilitzar la resolució, sobretot en el cas de persones amb pluripatologies i/o en situació de dependència.

c) Qualsevol altra funció d'assistència per a la coordinació, la millora de la gestió i la col·laboració per a la difusió i la formació sobre el procés de la valoració de la discapacitat.

d) Suport i auxili als òrgans de valoració d'àmbit provincial, quan el centre de valoració i orientació no dispose d'equips multiprofessionals suficients per a dur a terme valoracions tècniques, elevant el dictamen proposat a l'òrgan competent per a resoldre el procediment de reconeixement del grau de discapacitat.

*Article 7. Dictàmens tecnicofacultatius*

1. Els dictàmens tecnicofacultatius emesos pels equips de valoració de minusvalideses es formularan en models normalitzats i inclouran necessàriament els següents elements:

a) Deficiències de l'estat físic i/o psicològic de l'interessat.

b) Especificació de les causes determinants d'aquestes

c) Especificació del grau de discapacitat derivat de les deficiències trobades.

d) Valoració de la seua situació personal i el seu entorn sociofamiliar (factors socials complementaris).

La puntuació obtinguda per aquest concepte no podrà sobrepassar els 15 punts i només podrà ser tinguda quant a la determinació del grau de minusvalidesa a partir d'una valoració d'un 25% de discapacitat.

e) Qualificació del grau de minusvalidesa, valorant els distints aspectes referits en els apartats a), b) i d) anteriors, d'acord amb els continguts del barem que figura com a annex I del Reial Decret 1.971/1999, de 23 de desembre.

2. La qualificació a què es refereix l'apartat e) anterior podrà formular-se amb caràcter definitiu o temporal segons previsió de l'equip de valoració de minusvalideses sobre la possible milloria de l'afectat.

3. El dictamen tecnicofacultatiu haurà de contenir, si és procedent, les puntuacions dels barems per a determinar la necessitat de concurs d'una altra persona i l'existència de dificultats de mobilitat per a utilitzar transports públics col·lectius. En aquest últim supòsit, s'indicarà si la mobilitat reduïda de l'interessat té caràcter permanent o temporal.

CAPÍTOL III

Procediment per al reconeixement de grau de minusvalidesa.

*Article 8. Iniciació*

1. El procediment per al reconeixement, declaració i qualificació del grau de minusvalidesa s'iniciarà a instància de l'interessat, del seu representant legal o del seu guardador de fet.

2. La sol·licitud es formularà en el model normalitzat que consta com a annex d'aquesta ordre. Els interessats podran precisar o completar les dades del model, acompanyant els documents que estimen oportuns, els quals seran admesos i tinguts en compte en la tramitació del procediment.

3. La sol·licitud s'ha de presentar juntament amb la següent documentació preceptiva, llevat que ja estiga en poder del centre de valoració i orientació:

a) Còpia compulsada del DNI/NIE de la persona sol·licitant, en el cas que la persona interessada no autoritze l'òrgan gestor a consultar les dades d'identitat en el Sistema de verificació de dades d'identitat de les administracions públiques.

b) Certificat d'empadronament emés per l'ajuntament corresponent que acredite la residència de la persona en un municipi de la Comunitat Valenciana en el moment de presentar la sol·licitud, en el cas que la persona interessada no autoritze l'òrgan gestor a consultar les dades de residència de la persona sol·licitant en el Sistema de verificació de dades de residència.

c) En el cas de persones estrangeres hauran d'aportar còpia compulsada del permís legal de residència.

d) Acreditació de la representació que es té de la persona sol·licitant (si escau, tutor, representant legal o guardador de fet, juntament amb la sentència judicial d'incapacitació i declaració de tutor, escriptura de poder o poder *apud acta*, mitjançant declaració en compareixença personal de la persona interessada davant un funcionari públic, segons el model que a aquest efecte es facilite), i còpia compulsada del DNI/NIE de la persona representant, en el cas que aquest no autoritze l'òrgan gestor a consultar les dades d'identitat.

e) Original o còpia compulsada dels informes mèdics o psicològics, emesos per un professional del Sistema Valencià de Salut, d'altres administracions públiques que tracten habitualment a la persona sol·licitant o d'entitats concertades o conveniades amb la Seguretat Social o règims especials, que acrediten les deficiències al·legades.

En el cas que la discapacitat al·legada siga física i/o sensorial, serà preceptiu l'informe mèdic.

En el cas que la discapacitat al·legada siga intel·lectual i/o trastorn mental, serà preceptiu l'informe mèdic i psicològic, si n'hi haguera.

En el cas de revisió per agreujament o millora s'haurà de presentar còpia compulsada dels informes que acrediten aquest agreujament o la millora.

Així mateix, es podrà aportar, amb caràcter d'informes complementaris, uns altres informes mèdics o psicològics que acrediten les deficiències al·legades.

f) En cas de sol·licitar valoració dels factors socials complementaris, informe social emés pel/per la treballador/a social del Sistema Valencià de Salut o, si escau, dels serveis socials generals o especialitzats corresponents a l'entorn natural i lloc de residència de la persona interessada. Igualment, tenen validesa els informes que figuren en l'expedient de reconeixement de grau de dependència. Així mateix es podrà presentar declaració responsable de factors socials complementaris, conformement a un model normalitzat, per a la seua comprovació.**6**

4. La sol·licitud es presentarà, mitjançant el formulari normalitzat, preferentment, a través dels tràmits telemàtics específics per al reconeixement, la declaració i la qualificació del grau de discapacitat. El podrà presentar la persona interessada, la persona representant legal, el guardador/a de fet, la persona autoritzada per a la presentació o el funcionari/ària habilitat.

Així mateix, es podrà presentar en el centre de valoració i orientació de discapacitats de la província a on residisca o en qualsevol dels llocs i registres públics que establix l'article 16.4 de la Llei 39/2015, d'1 d'octubre, del procediment administratiu comú.

La sol·licitud anirà dirigida al centre de valoració i orientació o a la direcció territorial de la conselleria competent en matèria de servicis socials de la província a on residisca la persona sol·licitant o a on s'acredite haver tingut l'últim domicili en el supòsit de residir a l'estranger. **7**

5. De conformitat amb el que es preveu en l'article 68 de la Llei 39/2015, d'1 d'octubre, del procediment administratiu comú de les administracions públiques, quan falten qualsevol de les dades o documents preceptius esmentats, es requerirà l'interessat perquè, en el termini de 10 dies esmene la falta o adjunte els documents preceptius, amb indicació que, si així no ho feia, es consideraria que hauria desistit de la seua petició, tot després de la resolució que haurà de ser dictada en els termes indicats en l'article 21 d'aquesta llei.**8**

*Article 9. Instrucció*

1. Els centres de valoració i orientació de discapacitats de les direccions territorials de Benestar Social seran competents per a la instrucció dels procediments i realitzaran d'ofici totes les actuacions que resulten necessàries per a la determinació, el coneixement i la comprovació de les dades en virtut dels quals han de dictar la resolució.

2. La instrucció del procediment per al reconeixement, declaració i qualificació del grau de discapacitat requerirà els següents actes i informes preceptius:

2.1. Citació per a reconeixement.

Rebuda en forma la sol·licitud, el centre de valoració i orientació notificarà a la persona interessada el dia, l'hora i la direcció en què haja de realitzar-se els reconeixements i proves pertinents, llevat que per causa justificada s'eximisca o no es considere necessari el reconeixement de forma presencial.

En el supòsit d'incompareixença no justificada com cal, se li podrà declarar perdut el dret al tràmit corresponent d'acord amb el que s'estableix en l'article 73.3 de la Llei 39/2015, d'1 d'octubre, del procediment administratiu comú de les administracions públiques.

2.2. Reconeixement.

Per a la formulació dels seus dictàmens l'equip de valoració de discapacitat podrà recaptar totes les informacions, reconeixements o proves que s'estimen necessàries. Així mateix, podrà consultar i sol·licitar informes d'altres professionals del mateix centre de valoració i orientació o de serveis aliens.

Quan les especials circumstàncies del as persones afectades així ho aconsellen els equips de valoració de discapacitat podran formular el seu dictamen en virtut dels informes mèdics, psicològics o, si escau, socials emesos per professionals autoritzats.

En tot cas tindran validesa i podran aplicar-se a aquest procediment l'informe social de dependència o qualsevol altre que tinga menys de cinc anys d'expedició.

2.3. Emissió de dictamen tècnic.

Efectuades les proves, reconeixements i informes pertinents, per l'equip de valoració de discapacitat es procedirà a emetre el preceptiu dictamen tècnic facultatiu, que serà elevat, pel/per la director/a del centre de valoració i orientació, al titular de la direcció territorial de la conselleria competent en matèria de serveis socials a persones amb discapacitat o diversitat funcional. **9**

3. El personal al servei de l'administració pública que, per raó de les seues funcions, conega qualsevol tipus de dades respecte de l'historial clínic i social dels interessats o part d'aquest, està obligat a mantenir-ne la confidencialitat.

*Article 10. Resolució***10**

1. La persona titular de la direcció territorial competent, basant-se en el dictamen tècnic facultatiu, dictarà resolució expressa sobre el reconeixement del grau, i també la puntuació obtinguda en els barems per a determinar la necessitat de concurs d'una altra persona o dificultats de mobilitat o afectació visual, si escau.

En aquells supòsits en els quals es determinen dificultats de mobilitat, i a l'efecte de concessió de la targeta d'estacionament, es farà constar expressament en la resolució, si es troba o no impossibilitat per a la utilització dels transports públics col·lectius conforme al barem establit en l'annex II del Reial decret 1.971/1999, de 23 de desembre.

2. El termini màxim reglamentari per a resoldre i notificar la resolució expressa que recaiga en el procediment regulat en aquesta ordre és de sis mesos, computant-se a partir de la data de la sol·licitud en el registre de l'òrgan competent per a la seua tramitació, llevat que una norma amb rang de llei establisca un termini inferior.

El venciment del termini esmentat sense haver-se notificat resolució expressa podrà entendre's com a desestimació de la sol·licitud formulada per silenci administratiu, sense perjudici de l'obligació de l'Administració de dictar i notificar la resolució establida en la Llei del procediment administratiu comú.

El còmput d'aquest termini podrà suspendre's en els supòsits establits en la Llei del procediment administratiu comú.

3. En tots els casos, en dictar-se la resolució expressa, el reconeixement de grau de discapacitat s'entendrà produït des de la data de la presentació de la sol·licitud, conformement amb el que es disposa en l'article 10.2 del Reial decret 1971/1999, de 23 de desembre.

4. Excepcionalment, podrà acordar-se per l'òrgan competent l'ampliació del termini indicat per a resoldre en els supòsits establits en la Llei del procediment administratiu comú.

5. En la resolució haurà de figurar la data o termini en què pot tindre lloc la revisió, d'acord amb el que s'estableix en la normativa vigent.

6. Contra les resolucions que recaiguen sobre reconeixement de grau de discapacitat, es pot interposar reclamació prèvia a la via jurisdiccional social, en el termini establit en la Llei reguladora de la jurisdicció social.

CAPÍTOL IV

Revisions

*Article 11. Revisió de grau de discapacitat* **11**

1. El grau de discapacitat podrà ser objecte de revisió, a instàncies de la persona interessada, del seu representant legal o del seu guardador de fet, amb la documentació facultativa que ho justifique.

2. La sol·licitud de revisió es realitzarà segons model normalitzat, que la conselleria competent de serveis socials a persones amb discapacitat o diversitat funcional establirà i posarà a la disposició de les persones interessades.

3. No es podrà instar la revisió de grau per agreujament o millora fins que, almenys, haja transcorregut un termini mínim de dos anys des de la data en què es va dictar resolució, excepte en els casos en què s'acredite un error bastant de diagnòstic o s'hagen produït canvis substancials en les circumstàncies que van donar lloc al reconeixement de grau, en què no caldria esgotar el termini mínim que estableix l'article 11.2 del Reial decret 1971/1999, de 23 de desembre.

*Article 12. Iniciació del procediment de revisió*

1. Estaran legitimats per a instar la revisió, a més de les persones referides en l'article 8.1 d'aquesta ordre, el titular de la direcció territorial de Benestar Social que va reconéixer el fet.

2. En les revisions instades pel titular de la Direcció Territorial de Benestar Social s'iniciaran i es promouran les actuacions necessàries per a la revisió de l'expedient, i es donarà compliment als terminis previstos en aquesta ordre.

3. En els supòsits de revisió a instància de part s'hi adjuntaran tots els informes mèdics, psicològics i/o socials que puguen tenir incidència pel que fa a la revisió.

*Article 13. Instrucció del procediment*

Promoguda la revisió segons el que regulen els articles 11 i 12 d'aquesta ordre, la instrucció del procediment s'ajustarà al que disposa l'article 9.

*Article 14. Resolució.*

1. El titular de la Direcció Territorial de Benestar Social, i dins del termini màxim previst en l'article 10.2, dictarà i notificarà resolució expressa en el procediment incoat per a revisar el grau de minusvalidesa.

El termini màxim previst en l'article 10.2 es computarà des de la data de l'acord d'iniciació comunicada a l'interessat.

2. Quan en la resolució es reconega un determinat grau de minusvalidesa, s'hi farà constar necessàriament el termini a partir del qual es podrà instar la següent revisió del grau per agreujament o milloria.

3. Quan la resolució no es dicte en el termini assenyalat en l'article 10.2, el venciment del termini sense haver notificat resolució expressa determinarà la confirmació del grau de minusvalidesa que es pretén revisar.

CAPÍTOL V

Reclamacions

*Article 15. Reclamació prèvia***12**

1. De conformitat amb el que es disposa en l'article 71.2 de la Llei 36/2011, de 10 d'octubre, reguladora de la jurisdicció social, contra la resolució que recaiga en el corresponent procediment, es podrà formular reclamació prèvia a la via jurisdiccional social, davant la direcció territorial de la conselleria competent en matèria de serveis socials, en el termini de 30 dies següents a la data de la notificació, si és expressa, o des de la data en què, conformement amb la normativa reguladora del procediment, haja d'entendre's produït el silenci administratiu.

2. Presentada la reclamació prèvia contra la resolució dictada de conformitat amb el que es disposa en els articles 10 i 14 de la present ordre, i si en aquesta es discrepa de la resolució en aspectes que siguen competència de l'Equip de Valoració de Discapacitat, es remetrà la reclamació a aquesta unitat perquè en prengueu coneixement i informe, i això sense perjudici que s'adopten les actuacions procedents per a comprovar les al·legacions del reclamant.

3. Formulada reclamació prèvia, s'haurà de contestar expressament en el termini de quaranta-cinc dies. En cas contrari s'entendrà denegada la reclamació per silenci administratiu.

4. D'acord amb el que es disposa en l'article 71.6 de la Llei reguladora de la jurisdicció social, la demanda haurà de formular-se en el termini de 30 dies, a comptar des de la data en què es notifique la denegació de la reclamació prèvia o des del dia en què s'entenga denegada la petició per silenci administratiu.

DISPOSICIONS ADDICIONALS **13**

*Primera. Validesa d'informes de professionals autoritzats*

1. Els informes de salut han de ser emesos pel personal facultatiu que normalment segueix les patologies de la persona sol·licitant, considerant-se possibles emissors d'informes de salut els metges de família i de qualsevol altra especialitat, preferentment del Servei Valencià de Salut, i també psicòlegs, psicopedagogs, fisioterapeutes, audiometristes i optometristes.

Per a facilitar les tasques de diagnòstic i d'avaluació, s'aprovaran models normalitzats d'informe mèdic i psicològic, que recullen les possibles deficiències, la disfuncionalitat o els trastorns associats a òrgans, funcions, malalties o sistemes, la seua evolució i tractament.

2. Quan calga la valoració dels factors econòmics en el marc de la valoració social, s'haurà de presentar al/a la corresponent treballador/a social o bé adjuntant a la sol·licitud, com a documentació complementària, si escau:

- Certificat de convivència de la unitat familiar.

- En el cas de sol·licitants desocupats, targeta de demandant d'ocupació, en el cas que no s'autoritze l'accés a les dades sobre demanda d'ocupació que obren en poder de l'Administració autonòmica.

- Justificant d'ingressos de la persona interessada i convivents en la seua unitat familiar, en cas que no autoritze la conselleria competent en matèria de serveis socials que realitze les consultes als arxius públics que consten en poder de les diferents administracions públiques a l'efecte de verificar les dades declarades sobre la situació econòmica, en aquest cas no hauran de presentar documentació justificativa en aquest sentit.

- Justificants de despeses d'habitatge (lloguer, amortització primera habitatge, desnonament, eliminació de barreres arquitectòniques) i altres despeses extraordinàries de caràcter prolongat (educatius, sanitaris, etc.) que es puguen aportar i considerar per a la seua valoració.

*Segona. Normes d'identificació de la persona sol·licitant*

1. Es considera necessari que tota persona sol·licitant de reconeixement de grau de discapacitat dispose del seu propi identificador (DNI o NIE) i del SIP, autoritzant els canvis oportuns en l'imprés normalitzat de sol·licitud de reconeixement de grau de discapacitat.

2. Així mateix, es podran dictar les instruccions i regles d'aplicació necessàries per la conselleria competent en matèria de serveis socials, en cas de menors d'edat i persones estrangeres, emigrants o refugiats.

*Tercera. Autorització de consulta de dades de caràcter personal*

1. Les persones que sol·liciten el reconeixement de discapacitat han de col·laborar amb els òrgans tècnics competents dels centres de valoració i orientació facilitant els informes mèdics o psicològics, que s'estableixen com a preceptius, i autoritzant, si escau, en la sol·licitud la consulta i l'accés a dades confidencials de salut que consten en informes emesos pels facultatius a què es refereix l'article 8, apartat e, de la present ordre.

2. Així mateix, d'acord amb les normes en matèria de reducció de càrregues administratives, podran autoritzar en la sol·licitud que els òrgans gestors d'aquest procediment obtinguen o comproven directament les dades d'identitat i, si escau, de residència, socials i sanitaris, mitjançant la consulta i accés a les dades que consten en els fitxers de les administracions públiques, amb l'única fi del reconeixement, declaració i qualificació del grau de discapacitat.

3. La conselleria competent en matèria de serveis socials ha d'assegurar, d'acord amb els mecanismes establits en la llei i l'Esquema Nacional de Seguretat, la confidencialitat, la identificació dels usuaris i el control d'accessos, i també el compliment de la resta de garanties establides en la legislació de protecció de dades.

*Quarta. Ús de la signatura electrònica pel personal dels centres de valoració i orientació.*

1. La utilització de mitjans electrònics en la gestió de l'activitat administrativa dels centres de valoració i orientació de la discapacitat a què es refereix la present ordre, ha de garantir la titularitat de la competència i l'exercici de les funcions atribuïdes al personal adscrit a aquests i el compliment, en tot cas, dels requisits formals i materials establits en la normativa que regula la protecció de dades de caràcter personal.

2. Per a l'exercici de les seues funciones, el personal al servei dels centres de valoració i orientació utilitzarà algun dels sistemes de signatura electrònica següents: el de la signatura basada en el Document nacional d'identitat electrònic (DNIe) o el de signatura electrònica avançada o reconeguda, mitjançant l'ús d'un certificat digital personal, que li proveïsca l'òrgan competent de la Generalitat en matèria informàtica, per a l'exercici de la seua activitat.

*Cinquena. Accessibilitat de la informació, instruccions i protocols d'actuació.*

Des de la Conselleria competent en matèria de serveis socials es realitzaran accions encaminades que la informació, instruccions i protocols d'actuació corresponents a aquest procediment siguen accessibles per a la ciutadania i per als professionals, en virtut del principi d'accessibilitat universal i de transparència, que estableix la Llei 2/2015, de 2 d'abril, de transparència, bon govern i participació ciutadana de la Comunitat Valenciana.

DISPOSICIÓ DEROGATÒRIA

Queden derogades totes les disposicions, d'igual o inferior rang, que s'oposen a aquesta ordre.

DISPOSICIÓ FINAL PRIMERA

Es faculta el director general d'Integració Social de Discapacitats per a dictar totes les instruccions que calga que per a l'aplicació i el desenvolupament d'aquesta ordre.

DISPOSICIÓ FINAL SEGONA

Aquesta ordre entrarà en vigor l'endemà de la seua publicació en el *Diari Oficial de la Generalitat Valenciana.*

València, 19 de novembre de 2001

El conseller de Benestar Social,

RAFAEL BLASCO CASTANY

CONSELLERIA DE BENESTAR SOCIAL

DIRECCIÓ GENERAL D'INTEGRACIÓ SOCIAL DE DISCAPACITATS

Direcció Territorial de Benestar Social

CENTRE DE VALORACIÓ I ORIENTACIÓ

SOL·LICITUD DE RECONEIXEMENT DEL GRAU DE MINUSVALIDESA

Reial Decret 1.971/1999, de 23 de desembre, (BOE de 26 de gener de 2000 i BOE de 13 de març de 2000) \_(Abans d'omplir les dades llija les instruccions que figuren al dors)

I. DADES DE L'INTERESSAT    EXPEDIENT NÚM. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Motiu de la valoració (assenyale amb X el que pertoque)

Valoració inicial: Revisió per agreujament\_\_\_\_\_ milloria\_\_\_\_\_

2. Dades personals del/de la interessat/a

PRIMER COGNOM    SEGON COGNOM    NOM    NÚM. DNI

DATA NAIXEMENT: Dia\_\_\_\_Mes\_\_\_\_\_Any\_\_\_\_\_     SEXE: Home\_\_\_\_\_\_Dona\_\_\_\_\_

NACIONALITAT:\_\_\_\_\_\_\_\_\_\_\_\_ ESTAT CIVIL\_\_\_\_\_\_\_\_\_\_\_\_

DOMICILI (c/Plaça)      NÚM./ bloc,/ escal/ pis /Pta.        CODI POSTAL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     \_\_\_\_/\_\_\_\_\_/\_\_\_\_\_\_/\_\_\_\_\_/\_\_\_\_     \_\_\_\_\_\_\_\_\_\_\_

LOCALITAT\_\_\_\_\_\_\_\_\_\_\_     PROVÍNCIA\_\_\_\_\_\_\_\_\_\_\_\_\_     TELÈFON\_\_\_\_\_\_\_\_\_\_\_\_\_\_

3. Dades de la minusvalidesa

LA MINUSVALIDESA QUE AL·LEGA ÉS: FÍSICA\_\_\_\_\_PSÍQUICA\_\_\_\_\_\_\_SENSORIAL\_\_\_\_\_\_

TÉ RECONEGUT GRAU DE MINUSVALIDESA?: SÍ\_\_\_\_\_NO\_\_\_\_\_

EN CAS AFIRMATIU INDIQUE PROVÍNCIA \_\_\_\_\_\_\_\_\_\_\_\_\_\_\_\_\_\_\_\_\_\_ I ANY \_\_\_\_\_\_\_\_\_\_\_\_\_\_\_\_\_\_

II. DADES DEL REPRESENTANT LEGAL

PRIMER COGNOM     SEGON COGNOM     NOM         NÚM. DNI

\_\_\_\_\_\_\_\_\_\_\_\_\_\_\_\_     \_\_\_\_\_\_\_\_\_\_\_\_\_\_\_     \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_

DOMICILI (carrer/plaça)   NÚM./ blq,/ escal/ pis /pta CODI POSTAL

\_\_\_\_\_\_\_\_\_\_\_\_\_\_\_\_\_\_\_\_\_\_\_     \_\_\_\_/\_\_\_\_\_/\_\_\_\_\_\_/\_\_\_\_\_/\_\_\_\_     \_\_\_\_\_\_\_\_\_\_\_\_

LOCALITAT\_\_\_\_\_\_\_\_\_\_\_     PROVÍNCIA\_\_\_\_\_\_\_\_\_\_\_\_\_\_\_     TELÈFON\_\_\_\_\_\_\_\_\_\_\_

RELACIÓ AMB INTERESSAT\_\_

DECLARE sota la meua responsabilitat que són certes les dades consignades en aquesta sol·licitud i autoritze que es realitzen consultes en fitxers públics per a acreditar-los.

La CONSELLERIA DE BENESTAR SOCIAL l'informa que les dades facilitades per vosté seran tractades informàticament tenint vosté dret al seu accés, rectificació i cancel·lació d'acord amb la Llei de Protecció de Dades de Caràcter Personal.

..., .. de ... de ... \_\_\_\_\_\_\_\_\_\_

Signat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DIRECTOR/A TERRITORIAL DE BENESTAR SOCIAL DE ……………..(província)

DOCUMENTS QUE HAN D'ACOMPANYAR A LA SOL·LICITUD

1. Fotocòpia del DNI. de l'interessat o, si no n'hi ha, fotocòpia del Llibre de Família.

2. Si és procedent, fotocòpia del DNI. del representant legal i del document acreditatiu de la representació legal.

3. Fotocòpia de tots els informes mèdics i psicològics que posseïsca i on consten les seqüeles després de l'aplicació de mesures terapèutiques (Reial Decret 1.971/1999, de 23 de desembre, BOE. de 26 de gener de 2000).

4. En cas de no tenir nacionalitat espanyola, fotocòpia de la targeta de resident.

5. En cas de revisió per agreujament: fotocòpia dels informes que acrediten aquest agreujament.

(Important: junt amb les fotocòpies, han d'aportar els documents originals per a la seua compulsa).

INSTRUCCIONS PER A OMPLIR LA SOL·LICITUD

- Abans d'escriure, llija detingudament els apartats de la sol·licitud.

- Escriga amb claredat i amb lletres majúscules.

Presente amb la sol·licitud tots els documents indicats. Amb això evitarà retards innecessaris.

I. DADES DE L'INTERESSAT

1. Motiu de la sol·licitud.

Marque amb una creu l'apartat pel qual sol·licita el reconeixement

2. Dades personals

En aquest apartat es consignaran totes les dades personals de l'interessat. Si vosté té doble nacionalitat, indique les dos en l'apartat corresponent.

En cas d'estranger resident a Espanya, en l'apartat DNI es consignarà el número de resident.

3. Dades de minusvalidesa

Consigne el tipus o tipus de minusvalidesa que al·lega. Si a vosté se li ha reconegut, amb anterioritat, grau de minusvalidesa, indique la província on ha sigut reconegut i l'any.

Si la resolució va ser emesa per una província distinta a aquesta on vosté ho sol·licita, aporte fotocòpia d'aquesta

Així agilitzarà la tramitació del seu expedient.

II. Representant legal

Aquest apartat únicament s'omplirà quan la sol·licitud siga firmada per persona distinta de l'interessat, que en detinga la condició de representant legal o de guardador de fet.

--------------------

1   El títol es modifica per l’[**Ordre 2/2019, de 16 de juliol, de la Vicepresidència i Conselleria d'Igualtat i Polítiques Inclusives**](https://dogv.gva.es/va/eli/es-vc/o/2019/07/16/2/dof/vci/html), de modificació de l'Ordre de 19 de novembre de 2001, de la Conselleria de Benestar Social, per la qual s'estableix el procediment per al reconeixement, declaració i qualificació del grau de discapacitat en l'àmbit de la Comunitat Valenciana (DOGV núm. 8595 de 19.07.2019).

2   Tingueu en compte que les referències al terme «minusvalidesa» i «grau de minusvalidesa» que apareixen en el text d’aquesta ordre s'entendran realitzades als termes «discapacitat» i «grau de discapacitat» segons estableix l’[**Ordre 2/2019, de 16 de juliol, de la Vicepresidència i Conselleria d'Igualtat i Polítiques Inclusives**](https://dogv.gva.es/va/eli/es-vc/o/2019/07/16/2/dof/vci/html).Les referències a la «Direcció Territorial de Benestar Social» s'entendran realitzades a «la direcció territorial de la conselleria competent en matèria de serveis socials a persones amb discapacitat o diversitat funcional», segons estableix l’esmentada ordre. Les referències a la Llei 30/1992 de 26 de novembre, de règim jurídic de les administracions públiques i del procediment administratiu comú s'entendran realitzades a la Llei 39/2015, d'1 d'octubre, del procediment administratiu comú de les administracions públiques, segons l’esmentada ordre.

3   Els apartats b i c de l’article 5 es modifiquen per l’[**Ordre 2/2019, de 16 de juliol, de la Vicepresidència i Conselleria d'Igualtat i Polítiques Inclusives**](https://dogv.gva.es/va/eli/es-vc/o/2019/07/16/2/dof/vci/html).

4   L’article 6 es modifica per l’article 82 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html), de simplificació administrativa (DOGV núm. 10719 de 09.12.2024).

5   L’article 6 bis s’afig per l’article 82 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

6   L’apartat 3 de l’article 8 es modifica per l’[**Ordre 2/2019, de 16 de juliol, de la Vicepresidència i Conselleria d'Igualtat i Polítiques Inclusives**](https://dogv.gva.es/va/eli/es-vc/o/2019/07/16/2/dof/vci/html).

7   L’apartat 4 de l’article 8 es modifica per l’article 82 de la[**Llei 6/2024, de 5 de desembre, de la Generalitat**](https://dogv.gva.es/va/eli/es-vc/l/2024/12/05/6/dof/vci/html).

8   L’apartat 5 de l’article 8 es modifica per l’[**Ordre 2/2019, de 16 de juliol, de la Vicepresidència i Conselleria d'Igualtat i Polítiques Inclusives**](https://dogv.gva.es/va/eli/es-vc/o/2019/07/16/2/dof/vci/html).

9   L’apartat 2 de l’article 9 es modifica per l’[**Ordre 2/2019, de 16 de juliol, de la Vicepresidència i Conselleria d'Igualtat i Polítiques Inclusives**](https://dogv.gva.es/va/eli/es-vc/o/2019/07/16/2/dof/vci/html).

10   L’article 10 es modifica per l’[**Ordre 2/2019, de 16 de juliol, de la Vicepresidència i Conselleria d'Igualtat i Polítiques Inclusives**](https://dogv.gva.es/va/eli/es-vc/o/2019/07/16/2/dof/vci/html).

11   L’article 11 es modifica per l’[**Ordre 2/2019, de 16 de juliol, de la Vicepresidència i Conselleria d'Igualtat i Polítiques Inclusives**](https://dogv.gva.es/va/eli/es-vc/o/2019/07/16/2/dof/vci/html).

12   L’article 15 es modifica per l’[**Ordre 2/2019, de 16 de juliol, de la Vicepresidència i Conselleria d'Igualtat i Polítiques Inclusives**](https://dogv.gva.es/va/eli/es-vc/o/2019/07/16/2/dof/vci/html).

13   Les disposicions addicionals primera a cinquena s’afigen per l’[**Ordre 2/2019, de 16 de juliol, de la Vicepresidència i Conselleria d'Igualtat i Polítiques Inclusives**](https://dogv.gva.es/va/eli/es-vc/o/2019/07/16/2/dof/vci/html).


Còpia Permalink ELI